Mebhas-ı Lisandan (Mabad)

ايشته بونك ايجين لسانلرك مطالعة تحليليه سى
(etude analytique)
تاريخك بعض مهم نقطه لريني قونترول وياخود اصلاح ايده جك دلائل مقنعه عرض ايده بيليور . بوايسه تحولات لسانيهنك تحولات مدنيه ایله نه قدر صیقی بر رابطه ده بولندوغنى النباته كافيدر
صانيرم .
يك مختصر اوله رق عرض و بسط ايديكم قوانين فنيه بالجمله علما طرفندن  قبول اولونمش و عمومیتی اعتباريله مقرون حقیقت اولدوغی تحقق اتمش و او قـدر بر اشمشدركه با کلش اولدوغنى ادعا واثبات قابل دکلدر . شوقدر واركه بوکی اسباب موجبه  لسانه ـ بالذات دكل بالواسطه یعنی - طوغرودن طوغرويه دكل طولا يسيلة اجرای تأثیر ابتديكى ايجين و بوبابده اك برنجی واك مهم واسطه انسان اولمغله برابر ظروف مختلفه ووسائط تاليه نامعدور دينه جك قدر جوق اولديغي ايجين - برلسانك ترقى وتكملي نه کي قوانينه تابع و نه کی شرائط ايله مقیددر بیلنه میور . اونك ايجين فلك بوكي محققاتی حقنده بر ظن بیله حاصل ايده ميورلر بن بوقدر بويوك معذرته مبنى اولان يا كلشلفی هر خالده همتله اصلاح انمك و ياخـود الفباسنى دكشد يرمك ظننده بولونانلری جدی کوریم. دکل برلسانی بيقوب ده یكیدن کیفه کوره يا بمق ، فقط بر اصطلاح فنی بی اصلاح اتمك ياخود اسکی کلمه لر انقاضیله یکی برکلمه با بمقينه ارباب علم و دها به مخصوص موفقیتلر دندر. قوجه فيلسوف ( اوغوست قونت 
(Aug. Comte)
سوسيو لوژی کله سنی ترکیب استمکله قالمشدر . ( فارادهی 
(Faraday)
(هلمولتس
(Helmoltz)
( تومسون 
(Thomson)
(هه كل 
(Heckel)
کی علامه لرك ، 
( قانت
(Kant)
( قوت 
(Conte)
) ( سنجر
Spencer)
) کی داهى حكيملرك انجق لسانه بش اون کلمه بر قاچ اصطلاح في عـلاوه ایده بیلدكلرینی هر کس بیلسه ايدى برنسانك توسع وتكمل اتمك ايجين ـ نه قدر اوزون بر زمانه نه قدر بيوك و ممتد همتاره محتاج اولدوغنى اكلار و بلکه بر لساندن دیگر بر اسانه اولدوغی کی انتقال ایدن کلمه لرك ده احتمال که مقابلي بولو نه مدينی ايجين او بلهجه انتقال اتمش و یواش پوش انتقال ایتدیکی لسانك شيوه سنه احتياجاتنه ضروراتنه کوره تمثل التمش ياخود ايدجـك ! اولدوغنى هیچ اولمازسه اکلادی . علامة شهير ( سير جارلس لايل 
Sir Charles Lyell)
درکه : طبقات الارضده حادثات ماضيه يي لا يقيله مطالعه اتمك ايجين حادثات حاضره يي تدقيقاتكزه رهبر ايديكر . وقوعات ماضيهنك مفتاح 
تدقيقي ، شئونات حالیه در . 
بونه قدر بويوك بر سوزدر . عادتا بر ( اصول ) در . بواصولی بو مسئله به تطبيق ايدنجه لسانمزه وقتيله عرب و عجم وسائر اجنبي كلمه لرينك نه مناسبتله ترشح اتمش اولدوغنی هرکس اقناع ايده جك صورنده تعريف ايده بيله جكمدن امینم .
بوکونی کون بر اجنبى كله سنك ( حتى هر درلو توانس_لريله معناسی بیلدیکم بر اجنبى كلهــنك ) عثمانلیجه مزده مقابلی بولمقده نه قدر زحمت چکدیکمی بن بیلبورم 
نم تجربه مه کوره بو زحمتی علمنه اقتداريته قانع اولانلرك هپسیده نم قدر چكيور . اونك ايجين لسان عوامده بويراز، قومسيون فانيلا ، قانایه ، تياترو ، طارچين ، لاميه ، ماكنه ، وابور ، الخ الخ الخ ) كبي الفاظ وهله فن اساننده نامعدود الفاظ واصطلاحات كورولويور . لسانمزه اوچ یوز ياخود التي یوز سنه دنبرى كيرمش وعادتا هر كسك آغزینه دو شمش ( یعنی بزم اولش ) کلمه لری دفع وطرد اتمكله اوغراشان و نظر لري ماضی به همتلرینی ، ممكن اولمايان بر شینه حصر ایدن ارباب غیرت ، اوکش دن صرف نظر ايدهرك شمدیکی حالده لسانمزه ترشح ایدن اجنبي كلمه لريني قبول اتمهلر (یعنی مقابلمريني بوله رق بزی اجنبی كله لرند ن مستغنی قیلسه لر ) لسانه حقيله خدمت اتمش اولورلردى . لكن اونلرده نم کی (شمدیکی زمانده انتقال ايدن ) كلمه لرك هجو منى منع ايتمك ممكن اوله ميه جغندن طولانی کندیلرینی معذور کوروبورلر
او حالده نیچین کندیلر نجه موجب معذرت اولان بر ضرورتی اسلاف ایجین و اسکی زما لمر ايجين موجب مسئولیت و قباحت کوروبورلر. بو حقلی میدر ؟ بر نقطه دها وار . بز لسا مزك مستقل
اولدوغنی استورز . انكليز فرانسر و آلمان و عرب لسانلری کی اولمسنی آرزو ايد بيورز . ديمك كه بيان معذرت ايدركن دها بيوك بر خطاده بولمقدر . بوكون بزم نظر مرده مستقل ويكنق كورونان مذکور لانلر عجبا دونده او بله مي ايديلر . هیچ کندی کندینه هر تورلو علايقدن آزاده اوله رق بويومش يتشمش لسان وارميدر . علمانك نظرنده اكفني واك واسع اولان انكليز لسانی نظر انتقاده آلبرده تحليلاً مطالعه ايدرسهك آنغلوساقون اساسندن ماعدا سلت وفرانق ولاتين لانلرينك عناصر ندن اولمق اوزره بيكلرجه كله لر بولورز بومیانده بالكز يكرمى بيك قدر سلت کلمه سی اولدوغی تحقیق اولو نشدر